Document ID: /roh_data/filtered/fineweb-2-filterrobots_roh.jsonl.gz/20118

Per l'emprima giada dapi in onn e mez hai la sonda puspè dà a Cuira ina bursa da velos. Ina gronda fulla da glieud ha nizzegià la chaschun per guardar e cumprar in velo. Sco quai che l'organisaziun Pro Velo Grischun communitgescha, stevan passa 400 velos a disposiziun e 250 da quels èn vegnids vendids. Ina quota da vendita da 60% saja per ina bursa da velo in success, scrivan ils organisaturs.
Pervi da la pandemia da corona è la bursa da velos a Cuira stada quella giada sin l'areal Stadtbaumgarten e betg sin l'areal da la caserna. La proxima bursa da velos è planisada per ils 2 d'october, quella giada lura probablamain en la halla da la chasa-cumin.
Ord l'archiv: